Vita:DVB-T

message: "Nem közvetlenül a digitális műsorszórás hátránya, de egyelőre nem oldódott meg benne az analóg televíziózásnál már több részmegoldással megcélzott helyes műsor felvételének problémája, azaz hogy egy rögzítésre kijelölt program időbeli csúszása esetén a rögzítőeszköz ehhez alkalmazkodjék"
Az SD adás minősége is egyenértékű az analóggal, ez nem hátrány, egyenértékű a jó minőségű analóg képpel, a hátrányként említett hibák nem törvényszerűek, hanem a gyenge jelszint hibái.
Az viszont tény, hogy az átmenet nagyon szűk, a tökéletes adás, nem egészen tökéletes (blokkosodik, akadozik) és a nincs adás között. Analógnál meg elég széles a skála pl. nagyon gyenge jelnél a digitális adás már egyáltalán nem jön, analógnál meg ha erősen hangyásan és színek nélkül is, de valami mégiscsak jön.
Ez csak az adótól függ, hogy frissítik-e az EPG információkat. A vevőegység az EPG alapján indítja és állítja le a felvételt, ha a csatorna nem frissíti vagy fals adatokat közöl akkor a felvétellel bajok lesznek.
Analóg adásnál pedig egyáltalán nem lehet ezt megoldani, csak parasztvakítás szintű megoldások voltak pl. a ShowView kód, ami ugyanúgy csak az előreprogramozott időzített felvételnek felel meg, de egyenértékű megoldás az újságban megadott kezdési és végidőpontok beprogramozásával.
<BR>--User:94.21.221.7 2013. október 24.
<BR>
replies: text: <B>Kedves 94.21.221.7!</B>

text: 1. <I>"a hátrányként említett hibák nem törvényszerűek, hanem a gyenge jelszint hibái"</I><BR>

text: A lapon jelenleg felsorolt hat hátrány(ként említett hiba) közül négynek semmi köze nincs a gyenge jelszinthez, illetve az abból adódó (bit)hibás vételhez, kettő pedig épp az ilyen esetek következményéről szól!

text: 2. <I>"analóg adásnál egyáltalán nem lehet ezt megoldani, csak parasztvakítás szintű megoldások voltak pl. a ShowView kód"</I><BR>

text: Nos, ez nincs így.  A ShowView és társai valóban csak a felvevő berendezés programozását kívánták segíteni, viszont már a 80-as évek közepétől (azaz bőven az analóg tévézés világában) létezett a <I>Video Programming System</I>, ami lehetővé tette a kiválasztott műsor felvételét annak esetleges csúszásától függetlenül, sőt, még akár szüneteltetni is tudta a felvételt a reklámok idejére (amennyiben a műsor sugárzója ezt támogatta).  Kicsit később pedig az ETSI szabványosította a <I>Programme Delivery Control</I> nevű, hasonló célú és képességű, de eltérő működésű megoldást.  A VPS-t és/vagy PDC-t használó országokban (Magyarország nem tartozott ide...) kínált videomagnók általában mindkét rendszert támogatták.

text: 3. <I>"Ez csak az adótól függ, hogy frissítik-e az EPG információkat. A vevőegység az EPG alapján indítja és állítja le a felvételt, ha a csatorna nem frissíti vagy fals adatokat közöl akkor a felvétellel bajok lesznek."</I>

text: A "felvétellel bajok lesznek" állítás stimmel, a többi viszont szerintem nem.  A beállítás (általában) az EPG alapján történik, de ha ezen beállítás <I>előtt</I> változik a műsorrend (és ezt a sugárzó frissíti), akkor ez a felvétel szempontjából nem is számít, ha pedig a felvétel beállítása <I>után</I> változik a műsorrend, akkor a vevő ezen már nem tud változtatni.  (Utóbbihoz: ha a készülék másik multiplexet vesz, vagy a készülék stand-by állapotban van, akkor még csak az adott adó jelét sem veszi.)

text: Végül itt érdemes azt is megjegyezni, hogy a digitális tévézésben elterjedt EPG csak perc pontosságú (pontosabban felbontású) beállítást tesz lehetővé, ebből adódóan a pontos kezdés és befejezés eltalálására így elvi esély sincs - még a csatorna legnagyobb jóindulata mellett sem.

text: Üdvözlettel,

text: --Marosi Gyula vita 2013. december 26., 22:27 (CET)<BR>

text: <SMALL>(vezetéknevem at tmit, bme, hu)</SMALL>
thread_title:  Hátrányok